امریکانین آوروپا قوه‌لری و ناتو متفیق قوه‌لر عالی قوموتانی ژنرال تود ولترز تورکیه ایله موجود اولان "اف-35" بحرانی باره‌ده آچیقلاما وئردی.
ژنرال ولترز آچیقلاماسیندا دئییب:
"ناتو-نون باش کاتیبیندن ده ائشیتدیگینیز کیمی بیز بیر عائله یک. عائله‌ده قارداش‌لار، آنا و آتا‌لار آراسیندا ضدیت‌لر اولار. سوریه-نین قوزیی ینده تهلوکه‌سیز بؤلگه موضوع سوندا ایسه، ایکی اؤلکه‌نین "تهلوکه‌سیزلیک مکانیزمی" اولا‌راق قبول ائدیلن بؤلگه‌ده ایندیدک قورودان و هاوا‌دان جمعی 9 کئشیک خیدمتی گؤستریلدی. بو کئشیک خیدمت‌لری خیلی تأثیرلی اولدو. بو فعالیت‌لر تهلوکه‌سیزلیک مکانیزمی ساحه‌سیندکی سنگرلرین وضعیتینی تدقیق ائتمه مقصدی داشیییر.
تورکیه‌نین ناتو-دا اهمیت‌لی رولو اولدوغونا دقت چکن ولترز بون‌لاری دیله گتیره‌رک دئییب:
"تورکیه‌لی همکارلاریمیزلا مانورلاردا بیر آرادا اولدوغوموز زامان بیزه سلاح یولداش لاری کیمی رفتار ائدیرلر. بونا گؤره ده حربی علاقه‌لردکی اعتیماد کئچمیشده اولدوغو کیمی چوخ گوجلودور. هم مودافعه ناظیری، هم ده پرزیدنت ترامپ طرفیندن، هم ناتو قوموتانی، هم ده امریکانین آوروپا قوموتانی اولا‌راق بو گوج‌لو علاقه نی داوام ائتدیرمک اوچون الیمدن گلنی یئرینه یئتیرمکله وظیفه لندیریلدیم".
تورکیه-‌نین "اف-35" پروقرامیندان چیخاریلماسی‌نین ناتو اتفاقی اوزریندکی تأثیریله باغلی سوال قارشی‌سیندا ولترز بو موضوع نون ایکی اؤلکه علاقه‌لرین‌دکی کیچیک بیر ضدیت اولدوغونو بیل‌دیره‌رک قئید ائدیب کی، ناتو-نون باش کاتیبیندن ده ائشیتدیگینیز کیمی بیز بیر عائله یک. عائله عضو‌لری آراسیندا ضدیت‌لر اولا بیلر. حربی اولا‌راق کیچیک ضدیت‌لری یاغیش کیمی تصویر ائدیرم. یاغیش یاغار اما یولوموزدا گئتمه‌یه داوام ائدریک".
